**หลักเกณฑ์ วิธีการ และเงื่อนไขการเสนอขอพระราชทาน**

**เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์**

การขอพระราชทานเครื่องราชอิสริยาภรณ์สำหรับผู้กระทำความดีความชอบอันเป็นประโยชน์แก่ประเทศ ศาสนา และประชาชน ถือเป็นเรื่องสำคัญที่ส่วนราชการหรือหน่วยงานที่ได้รับประโยชน์พึงตระหนักเพื่อเป็นการตอบแทนคุณความดีของประชาชนที่มีส่วนร่วมช่วยเหลือราชการแผ่นดิน สมควรเสนอขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ให้กับบุคคลเหล่านี้ เพื่อเป็นเกียรติประวัติและเป็นแบบอย่างที่ดีต่อสังคมสืบไป ซึ่งหลักเกณฑ์และแนวทางปฏิบัติ มีดังนี้

1. บุคคลที่พึงได้รับการพิจารณาเสนอขอพระราชทาน จะต้องเป็นผู้ที่มีคุณสมบัติ ดังนี้

๑.๑ มีความประพฤติดี

๑.๒ ไม่เคยต้องโทษจำคุก โดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

๑.๓ ไม่เคยถูกเรียกคืนเครื่องราชอิสริยาภรณ์ตามกฎหมายนี้หรือกฎหมายอื่น เว้นแต่เป็นการต้องส่งคืนเนื่องจากได้รับพระราชทานชั้นสูงขึ้น

๒. การกระทำความดีความชอบอันเป็นประโยชน์แก่ประเทศ ศาสนา และประชาชน จำแนกออกได้เป็น ๒ ประเภท คือ

๒.๑ การกระทำความดีความชอบที่มีผลงานอันเป็นประโยชน์แก่ประเทศ ศาสนา และประชาชน จะต้องเป็นผลงานดีเด่น หรือเป็นแบบอย่างอันควรแก่การสรรเสริญ หรือเป็นการกระทำที่ฝ่าอันตราย หรือเสี่ยงภัยเพื่อปกป้องชีวิตหรือทรัพย์สินอันเป็นประโยชน์ต่อสังคมหรือประเทศ

๒.๒ การกระทำความดีความชอบที่เกิดจากการบริจาคทรัพย์สินเพื่อสาธารณประโยชน์ จะต้องมีลักษณะและอยู่ภายใต้เงื่อนไข ดังนี้

ก. เป็นการบริจาคทรัพย์สินเพื่อสาธารณประโยชน์ เช่น เพื่อการศาสนา การศึกษา การสาธารณสุข การแพทย์ การพัฒนาชุมชน การสังคมสงเคราะห์ หรือความมั่นคงของชาติ

ข. ทรัพย์สินที่บริจาคต้องเป็นของผู้บริจาค หรือที่ผู้บริจาคมีสิทธิบริจาคได้ในนามของตนเอง

ค. ทรัพย์สินที่บริจาคต้องเป็นทรัพย์สินที่ไม่เคยใช้เสนอขอพระราชทานจนได้รับพระราชทานเครื่องราชอิสริยาภรณ์ตามกฎหมายนี้ หรือกฎหมายอื่นมาแล้ว

ง. การบริจาคทรัพย์สินซึ่งถ้าจะซื้อขายกันจะต้องทำเป็นหนังสือและจดทะเบียนต่อพนักงานเจ้าหน้าที่ ให้ทำเป็นหนังสือและจดทะเบียนต่อพนักงานเจ้าหน้าที่เสียก่อน

จ. การบริจาคทรัพย์สินที่มีผู้ร่วมบริจาคหลายคน ให้แสดงรายละเอียดด้วยว่า ผู้บริจาคแต่ละคนได้บริจาคทรัพย์สินเป็นมูลค่าเท่าใด ในกรณีที่มิได้แสดงรายละเอียดดังกล่าว ให้ถือว่าผู้บริจาคแต่ละคนได้บริจาคทรัพย์สินเป็นมูลค่าเท่า ๆ กัน

ฉ. การบริจาคทรัพย์สินที่มิใช่เงิน ต้องมีหนังสือรับรองมูลค่าแห่งทรัพย์สินที่บริจาคจากส่วนราชการที่เสนอขอพระราชทานเครื่องราชอิสริยาภรณ์ หรือนิติบุคคลที่รับบริจาค หากทรัพย์สินที่บริจาคเป็นที่ดินให้เจ้าพนักงานที่ดินออกหนังสือรับรองมูลค่าของที่ดินที่บริจาค ซึ่งเป็นราคา ณ ปีที่มีการโอนให้ราชการอย่างแท้จริง

ช. ทรัพย์สินที่บริจาคต้องไม่มีเงื่อนไขหรือภาระติดพันใดๆ

๒

หากเป็นการบริจาคให้แก่หน่วยงานตั้งแต่สองหน่วยงานขึ้นไป ให้หน่วยงานที่ได้รับบริจาคมากที่สุดเป็นผู้พิจารณาเสนอขอพระราชทาน

1. จำนวนทรัพย์สินที่บริจาคแล้วจะเสนอชั้นตราตามมูลค่าของทรัพย์สิน ดังนี้

**บัญชีแสดงจำนวนมูลค่าของทรัพย์สินที่เสนอขอพระราชทานเครื่องราชอิสริยาภรณ์**

|  |  |  |  |  |  |
| --- | --- | --- | --- | --- | --- |
| ที่ | มูลค่าของทรัพย์สิน | เริ่มขอชั้นที่ | เครื่องราชอิสริยาภรณ์ ที่เสนอขอพระราชทาน | ชื่อย่อ | หมายเหตุ |
| ๑ | ๑๐๐,๐๐๐ บาทขึ้นไป | ๗ | เหรียญเงินดิเรกคุณาภรณ์ | ร.ง.ภ. | - ได้แพรแถบย่อและ  - เหรียญเครื่องราชฯ |
| ๒ | ๒๐๐,๐๐๐ บาทขึ้นไป | ๖ | เหรียญทองดิเรกคุณาภรณ์ | ร.ท.ภ. |
| ๓ | ๕๐๐,๐๐๐ บาทขึ้นไป | ๕ | เบญจมดิเรกคุณาภรณ์ | บ.ภ. | - ได้ใบประกาศนียบัตร  กำกับเครื่องราชฯ   * ได้รับดุม, แพรแถบย่อ * เหรียญเครื่องราชฯ และ * ขอพระราชทานเพลิงศพ   กรณีปกติได้ |
| ๔ | ๑,๕๐๐,๐๐๐ บาทขึ้นไป | ๔ | จตุตถดิเรกคุณาภรณ์ | จ.ภ. |
| ๕ | ๖,๐๐๐,๐๐๐ บาทขึ้นไป | ๓ | ตติยดิเรกคุณาภรณ์ | ต.ภ. |
| ๖ | ๑๔,๐๐๐,๐๐๐ บาทขึ้นไป | ๒ | ทุติยดิเรกคุณาภรณ์ | ท.ภ. |
| ๗ | ๓๐,๐๐๐,๐๐๐ บาทขึ้นไป | ๑ | ปฐมดิเรกคุณาภรณ์ | ป.ภ. |

**ลำดับที่ ๑ – ๖ ชั้นต่ำกว่าสายสะพาย, ลำดับที่ ๗ ชั้นสายสะพาย**

1. หากผู้บริจาคเคยได้รับพระราชทานเครื่องราชอิสริยาภรณ์ฯ ดิเรกคุณาภรณ์มาก่อน และต่อมามีการบริจาคเพิ่มก็สามารถรวบรวมยอดเงินที่บริจาคเพื่อเสนอชั้นสูงในโอกาสต่อไปได้ (ต้องเป็นยอดเงินที่ไม่เคยนำไปใช้เสนอขอพระราชทานจนได้เครื่องราชอิสริยาภรณ์มาก่อน)